মুশফিককে সরিয়ে দেওয়ার পেছনে বড় যুক্তি হলো দলের আভ্যন্তরীণ বিষয় মিডিয়ার কাছে প্রকাশ করা। মুশি যে আবেগের বশে এই কথাগুলো বলেন সেটা অবশ্য সবাই স্বীকার করবেন। যেমন ব্লুমফন্টেইন টেস্টের প্রথম দিন শেষে মিডিয়ার সামনে বলেছিলেন, কোচদের চাওয়ায় সীমানায় ফিল্ডিং দিতে হয় তাকে। তার বক্তব্যে ক্ষোভ প্রকাশ করেছেন বিসিবি সভাপতি নাজমুল হাসান পাপন। এর আগে অস্ট্রেলিয়ার বিপক্ষে চট্টগ্রাম টেস্টের পর দলে নিজের ভূমিকা নিয়ে প্রশ্ন তুলেছিলেন মুশফিক।